kardosdrur/scandi-wiki huggingface dataset:
Nordfrisisk ret

Med vedtagelsen af Syvherredersvedtægt i 1426 blev den nordfrisiske ret for første gang kodificeret og stod ved siden af de danske landskabslove som Jyske Lov eller Skånske Lov. Den nordfrisiske ret var indtil da ukodificeret sædvaneret.

Historie 
I 800-tallet bosatte sig sydfra komne frisere på gest-øerne Sild, Før, Amrum, Helgoland og på det højereliggende terræn på Ejdersted. Marskområderne (Strand, Bøking- og Horsebøl Herred) blev først taget i besiddelse i 1000- og 1100-tallet. Friserne blev dermed naboer til danskerne eller jyderne, som var bosiddende på fastlandets gest-områder. De få danske på øerne blev etnisk assimileret.

Den frisiske indvandring delte det sydlige Jylland efterhånden i to etnisk baserede politisk-administrative strukturer. De nordfrisiske herreder kaldtes med en fællesbegreb for Utlande (også Friselagen). Herreder i Utlande var lidt mindre end de danske. Området tilhørte den danske krone, og de nye frisiske indbyggere var direkte underkastet den danske konge (kongefrisere). Friserne i Utlande beholdt dermed en mere selvstændig stilling og betalte skat umiddelbart til kongen. Først under Valdemar Atterdag i 1300-tallet tabte kongefriserne en stor del af deres friheder og Utlande/Nordfrisland begyndte lidt efter lidt at blive en del af Slesvig/Sønderjylland. De danske herreder på fastlandet (som f eks. de to Gøs Herreder ved Husum) var derimod en del af Istedsyssel. Slesvig byret fra omkring 1200 skelnede tilsvarende mellem frisones de lege frysonica og de lege danica, hvor sidstnævnte henviste til de frisere, der havde bosat sig ved siden af danskere ved gestranden i de danske herreder (Danelagen). 

I stedet for Jyske Lov gjaldt i Utlande frisisk sædvaneret, som havde udviklet sig gennem flere generationer. Først under konflikten mellem Erik af Pommern og de holstenske grever i 1400-tallet begyndte nordfriserne at nedskrive de hidtil uskrevne frisiske retsnormer. Den 17. juni 1426 vedtog repræsentanter fra Amrum, Før, Sild, fra Viding Herred (Horsbøl Herred), Bøking Herred og fra tre strandske herreder (Pelvorm, Beltring- og Viriks Herred) i Sankt Nikolaj på Før under tilstedeværelse af Slesvigbiskoppen den såkaldte Syvherreders-Vedtægt (på tysk Siebenhardenbeliebung), som kodificerede den hidtil mundtligt overleverede nordfrisisk retstradition. Samme år besluttede repræsentanter fra de tre ejderstedske herreder (Udholm, Everskop og Tønning Herred ≈ Trelande) et lignende dokument (Kronens rette sandhed). Syvherredersvedtægts bestemmelser blev 1572 også bekræftet i Nordstrand Landret. Lovene skulle regulere fejdevæsen, handel og arveret. Ved tvivl kunne man altid falde tilbage på Jyske Lov. I de kongerigske enklaver på Før, Amrum og List fulgte man fra 1435 i stadigt større grad dansk lov.

Retsinstanserne i Nordfrisland var trinvist opbygget. Sogneretten mødtes på kirkegården og derfra kunne man appellere til herredsretten.

Litteratur 
 F. Dinsen Hansen og Svend Tougaard: Nordfrisland - digernes land, 1978
 Christian L. E. Stemann : Den danske Retshistorie indtil Christian V's Lov, København 1871

Nordfrisland
Danmarks love
Retshistorie
Kulturarvssamling

En kulturarvssamling er en samling af kulturarv. Det kan for eksempel være Statens Avissamling og Ruben-samlingen, en samling af fonografvalser, på Statsbiblioteket og bogsamlingen af den svenske naturforsker Carl von Linnes værker i Danmarks Natur- og Lægevidenskabelige Bibliotek.

Indsamling af kulturarvsmateriale i Danmark sker i kraft af loven om pligtaflevering.  Pligtafleveringsloven foreskriver aflevering af værker i fysisk  form  (bøger, tidsskrifter, aviser, cd’er, dvd’er mv.), men også indsamling af  materiale fra internettet og indsamling af  radio- og tv-udsendelser.

Statsbiblioteket omfatter ud over pligtafleveringerne også et antal specialsamlinger

Eksterne kilder og henvisninger

 Indgangsside til statsbibliotekets websted med kulturarv

Samling
Erik Falck

Erik Frode Falck (ofte blot krediteret som Erik Falck, død 16. december 2016) var en dansk bassist, der var aktiv fra slutningen af 1960'erne og frem.

Fra 1973 til 1980 spillede Erik Falck bas og percussion i C.V. Jørgensens band, hvorefter han mere helligede sig teknikken i Moto-studiet, hvor han var medejer og teknisk leder.

Udgivelser 
 1974 C.V. Jørgensen: En stynet strejfer
 1975 C.V. Jørgensen: T-shirts, Terylenebukser & Gummisko
 1977 C.V. Jørgensen: Storbyens små oaser
 1978 C.V. Jørgensen: Vild i varmen
 1979 C.V. Jørgensen: Solgt til stanglakrids
 1980 C.V. Moto: Lampefeber

Referencer

Eksterne henvisninger 
 

Bassister fra Danmark
Edison-selskabet

Edison-selskabet var det danske navn for Edison Manufacturing Company, et selskab dannet i 1889 af opfinderen Thomas Edison. Selskabet fabrikerede batterier, maskiner, teknisk udstyr og kinetoskop-film. Selskabets værdier og aktiviteter blev overført til Thomas A. Edison, Inc. i 1911. Selskabets danske generalagent var fra starten Gottfried Moses Ruben.

Selskabets historie 
Thomas Edison startede selskabet i 1889 som sin personlige forretning med at fremstille og sælge Edison-Lalande-batteriet. Det blev formelt omdannet til et aktieselskab i New Jersey d. 5. maj 1900. Selskabet fabrikerede og solgte batterier til brug for telegrafen, phonoplex-systemet og til telefoni. Man fremstillede også batterier til brug i fonografer, tandlægeudstyr, medicinsk udstyr og andre former for teknisk udstyr. Selskabet fremstillede også kinetoskoper (en tidlig form for filmfremviser), voksvalser til fonografer, røntgenudstyr, medicinske instrumenter og elektriske ventilatorer på selskabets fabrik i Silver Lake, New Jersey. Fra april 1895 til juni 1908 var William F. Gilmore næstformand og almindelig leder af virksomheden. Han blev efterfulgt af patentadvokaten Frank Dyer. Edisons film blev produceret af Kinetografafdelingen i selskabet. Edison Studios producerede først film på Manhattan, derpå fra 1905 i studierne i Bronx. Selskabet havde de samme øverste chefer som det mere profitable National Phonograph Company, som Edison viede større opmærksomhed. Edison blev også distraheret af andre aktiviteter som akkumulatorer, jernmalm og cement. Disse aktiviteter konkurrerede med selskabet om finansiering og førte til, at man mistede fokus på Edison Manufacturing Company. I februar 1911 blev selskabets aktiver overført til Thomas A. Edison, Inc. Edison Manufacturing Company blev formelt likvideret d. 9. november 1926.

Eksterne henvisninger 
 
 

Fremstillingsvirksomheder fra USA
Heede (Holsten)

Heede er en by og en kommune i det nordlige Tyskland, beliggende i Amt Rantzau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Heede ligger omkring ti kilometer øst for Elmshorn, tre kilometer øst for Barmstedt og ni kilometer nordvest for Quickborn.

Kommunen er præget af hedeområder og indlandsklitter hvilket navnet også er afledt af. I nærheden af byen ligger rekreationsområdet „Heeder Tannen“ med et stort skovområde. Vandløbet Krückau løber gennem kommunen.

mellem Heede og Elmshorn går motorvejen A 23 og få kilometer vest for Heede går Bundesstraße B 4 fra Quickborn mod Bad Bramstedt.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Barbara Lazović

Barbara Lazović Varlec (født 4. januar 1988) er en slovensk håndboldspiller, der spiller i CSM București og tidligere Sloveniens kvindehåndboldlandshold. 

Lazović har tidligere optrådt for det slovenske landshold, indtil 2016. Hun valgte i 2020, at skifte til montenegrinsk statsborgerskab.

Hun er gift med den montenegrinske håndboldspiller Vuk Lazović som spiller i den sydkoreanske håndboldklub SK Hawks.

Kilder

Eksterne henvisninger 

Håndboldspillere fra Slovenien
Håndboldspillere fra ŽRK Budućnost
Håndboldspillere fra ŽRK Vardar
Marina Rajčić

Marina Rajčić (født Vukčević) (født 24. august 1993) er en montenegrinsk håndboldspiller, der spiller for ungarske Siófok KC og Montenegros kvindehåndboldlandshold. Hun er gift med Vladimir Rajčić.

Internationale priser 
 All-Star holder som bedste målvogter til Juniorverdensmesterskabet 2010.

Referencer

Eksterne henvisninger 

Håndboldspillere fra Montenegro
Personer fra Podgorica
Olympiske sølvmedaljevindere fra Montenegro
Medaljevindere ved sommer-OL 2012
Håndboldspillere ved sommer-OL 2012
Håndboldspillere ved sommer-OL 2016
Håndboldspillere ved sommer-OL 2020
Regency

Regency-perioden i Storbritannien var den tid, hvor prinsregenten regerede i den sindssyge kong Georg 3.s sted. 

Ved Georg 3.s død i 1820 blev prinsregenten Georg 4.

Begrebet Regency (engelsk for "regentskab") kan strækkes længere end 1811–1820, det egentlige regentskab. Hele tiden fra 1795 til 1837 kan betegnes Regency-æraen med Regency-arkitektur, litteratur, mode, politik og kultur. (Den sidste del af Georg 3.s regeringstid og hans sønner Georg 4.s og Vilhelm 4.s tid) 

Perioden endte i 1837, da Dronning Victoria fulgte Vilhelm 4. på tronen; den 'victorianske tid'.

Storbritannien i 1800-tallet
Historiske epoker
Johan Dalgas Frisch

Johan Dalgas Frisch (født 12. juli 1930 i Sao Paulo, Brasilien) er en dansk-brasiliansk ingeniør og ornitolog, barnebarn af Enrico Dalgas.

Johan Dalgas Frisch er søn af danske immigrant Svend Frisch og Ellen Margareth Dalgas Frisch, der opholdt sig i Brasilien i 1927. Hans morfar var den berømte medstifter af Det danske Hedeselskab, Enrico Dalgas. Fra en tidlig alder observerede Johan Frisch lokale fugle og deres adfærd, en interesse han opmuntredes til af sin far. Svend Frisch var kunstner, der blandt andet tegnede brasilianske fugle, herunder illustrationer til bøger, han udgav sammen med Johan.

I 1950 blev Frisch indskrevet på Universidade Presbiteriana Mackenzie i São Paulo, og dimitterede som industriingeniør i 1955. I 1958 rejste han til sin arbejdsgivers hovedkvarter i Skotland, hvor han gjorde brug af muligheden for at mødes med europæiske ornitologer, og blev introduceret til deres optagelser af fuglesang.

Da Frisch vendte tilbage til Brasilien, begyndte han at optage fuglesang, i første omgang ved hjælp af en paptragt. Han raffinerede dette design som han benyttede til optagelser, og til sidst udviklede en parabol til samme formål. På en tur til Pantanal lavede han flere optagelser af de lokale fugle.

I 1962 udgav Frisch nogle af sine indspilninger, Canto das Aves do Brasil (De brasilianske fugles sang). Albummet blev udgivet samtidigt i Brasilien, London og New York. I 18 på hinanden følgende uger var hans optagelser af fuglesang det bedst sælgende album i Brasilien. Det følgende år udgav han sit andet album, med titlen Vozes da Amazonia (Amazonas stemmer), der indeholder gærdesmuttens sang. I 1974 udgav han cd'en Sinfonia do Natal med julesange som Silent Night og Jingle Bells afbrudt af fuglesang.

I 1964 udgav han bogen Aves Brasileiras sammen med sin far Svend. Samtidigt indledte han en kampagne for at skabe en nationalpark i Tumucumaque bjergene, der efterfølgende af præsident Artur da Costa e Silva blev gjort til et fredet område (senere i 2002 Tumucumaque Nationalpark).

I 1964 blev hans søn Christian født. Frisch havde en succesfuld karriere som ingeniør, og i 1976 designede han spildevandsrensningen på São Paulo Guarulhos International Airport. I 1981 udgav han anden udgave af Aves Brasileiras. Omkring dette tidspunkt var han blandt grundlæggerne af Associação de Preservação da Vida Selvagem, en naturbeskyttelsesorganisation, der markerer "Fuglenes nationale dag" hvert år den 5. oktober. I 1992 modtog han titlen som æresborger i Texas.

I 1994 udgav han sammen med sin søn Christian en bog om kolibrier, Jardim dos Beija-Flores. I 2001 udgav han Os 12 Cantos do Brasil, og i 2002 sin fjerde bog Cantos Harmoniosos da América. I 2005 udgav han tredje udgave af Aves Brasileiras, nu også med et afsnit om planter, der tiltrækker fugle. Den fik titlen Aves Brasileiras e Plantas que som Atraem. Mange tegninger i bogen var udført af hans far Svend, og nogle af de øvrige var af hans søn Christian.

Referencer

Eksterne henvisninger 
 Berlingske (17. januar 2014): En stor dansker – der ikke må være dansk, hentet 18. december 2016.

Danskere i udlandet
Slægten Dalgas
Personer fra São Paulo
Ornitologer
Anne Bonny

Anne Bonny (født 8. marts 1702, død 22. april 1782) var en irsk pirat. Hun var datter af advokaten William Cormac og hans tjenestepige Mary (eller Peg) Brennan. Hendes far flygtede fra Irland og bosatte sig med sin tjenestepige og Anne på en plantage i Charleston, South Carolina.

Anne trivedes ikke på sin fars plantage og blev allerede som 16-åring gift med sømanden og piraten James Bonny og hun rejste med ham til New Providence på Bahamas som var en velkendt piratrede.
Her mødte hun den berygtede pirat Jack Rackham, og de to begyndte et romantisk forhold. For at undslippe sin mand, forklædte Anne Bonny sig som mand og kom med i Rackhams mandskab på piratskibet "Revenge". En anden kvindelig pirat i Rackhams mandskab, også i forklædning, var hans løjtnant Mary Read. Bonny og Rackham blev forelskede og indledte et forhold, og de endte med at få 7 børn.

I 1720 gik pirat-jægeren kaptajnen Barnet til angreb på Rackhams skib. Rackham og store dele af mandskabet var beruset, så modstanden han mødte var lille. Alle ombord blev dømt for piratvirksomhed og hængt, bortset fra Bonny og Read. Begge påstod at være med barn, og ifølge det britiske retsvæsen på denne tiden var det forbudt at henrette gravide. Etter dette forsvinder både Bonny og Read fra kilderne. Det har vært spekuleret i om Bonny blev hængt året efter, eller om hun fik pardon og flyttede tilbage til sin fars plantage.

Kilder

Eksterne henvisninger 
 Anne Bonny på TheWayofthePirates.com 
 A General History of the Pyrates 
 Anne Bonny på onthisday.com 
 Anne Bonny  på republicofpirates.net 

Pirater
Personer fra Irland
Maasgouw

Maasgouw () er en kommune og en by, beliggende i den sydlige provins Limburg i Nederlandene. Kommunens areal er på 57,99 km², og indbyggertallet er på 23.737 pr. 1. april 2016.

Hvert år afholdes Wessummerbreeze i landsbyen Wessem. Det er et lokalt musikfestival.

Byer 
Maasgouw Kommunen består af følgende byer, landsbyer og bebyggelser per 1. januar 2012:

Galleri

Eksterne henvisninger 

 Kommunens hjemmeside 

 
Byer i Limburg
Kommuner i Limburg
Slab Fork (West Virginia)

Slab Fork er et kommunefrit område i Raleigh County, West Virginia, USA. Byen har  indbyggere. Slab Fork er beliggende ved floden Slab Fork og hovedvejen West Virginia Route 54.

Slab Fork er fødested for den Grammy-vindende sanger, sangskriver, Bill Withers, der skrev og indspillede populære sange som Ain't No Sunshine, Lean on Me, Just the Two of Us, Use Me og Lovely Day.

Doris Payne, en nulevende juveltyv, blev født i Slab Fork i 1930. Hun begyndte sin karriere som teenager, efter at hendes familie flyttede til Cleveland, Ohio.

Samfundets andel af gifte husholdninger er lavere end det nationale gennemsnit, 
men andelen af familier (husstande med børn) er højere end det nationale gennemsnit. Middelindkomsten i Slab Fork er ca 33.500 $, som er 20% lavere end det nationale gennemsnit. En folketælling i USA i 2000 viste, at ingen af beboerne havde taget en college-grad. Ifølge 2000-tællingen var 199 af de 202 indbyggere hvide, to var af blandet race, og den ene var født i Alaska eller hørte til USAs oprindelige befolkning.

Eksterne henvisninger 

Byer i West Virginia
Andreas Lindgreen

Andreas Holst Lindgreen (født 18 februar 1998) er en dansk atlet, der løber for Sparta Atletik. 

Lindgreen startede med at løbe for Frederiksberg IF i maj 2012, hvor han i maj 2013 skiftede til Sparta. I juni 2016 kvalificerede han sig til junior-VM på 1500 meter, da han med tiden 3,46,88 løb under kravtiden ved et løb i Mannheim, Tyskland.

Personlige Rekorder 
 800 meter: 1.52.63
 1500 meter: 3.45.20 (24-6-2017 dansk ungdoms rekord U20) 
 3000 meter: 8.19.46

Referencer 

Atleter fra Frederiksberg IF
Atleter fra Sparta Atletik
VM i atletik 2015

Den femtende udgave af IAAF verdensmesterkaberne blev afholdt fra 22. til 30. august 2015 i Beijing, Kina. 43 nationer vandt 144 medaljer. Kenya toppede melaljetabellen for første gang med 7 guld, 6 sølv og 3 bronzemedaljer. USA vandt 18 medaljer, seks guld, seks sølv og seks bronze, hvilket var det højeste antal.

Medaljeoversigt

 Værtsnation

Referencer 

2015
Sport i 2015
Kawaii

Kawaii (Japansk かわいい, direkte oversat til elskværdig, nuttet, kærlig) er "nuttetheden" i japansk kultur. Kawaii beskriver oftest en stil (tegnestil, tøjstil, talemåde etc.), der bruges, og som primært er til for at være nuttet.

Tendensen er let at se i fx japanske tegnefilm, Harajuku-mode og flere japanske talemåder. 

Kawaii er også blevet relativt populært i vesten, og kan også let ses i det danske samfund, når man dykker ned i subkulturerne.

Anime- og mangabegreber
Dresscode
Kultur i Japan
Meike Schmelzer

Meike Schmelzer (født 19. Juli 1993 i Wiesbaden) er en tysk håndboldspiller, som spiller for den tyske håndboldklub Thüringer HC og Tysklands kvindehåndboldlandshold siden 2015.

Referencer

Eksterne henvisninger 

Håndboldspillere fra Tyskland
Håndboldspillere fra Thüringer HC
Puella Magi Madoka Magica

er en japansk animeserie fra 2011. Serien er blevet animeret og produceret af studierne Shaft og Aniplex. Serien handler om en gruppe piger, der vælger at blive "magiske piger (Mahou Shoujo)", og bekæmper onde væsner. Serien er dog blevet kendt for at have meget dystre undertoner, og er stærkt præget af psykologisk thriller/horror, hvilket er usædvanligt i forhold til tegnestilen, der virker meget traditionelt kawaii. Serien har generelt modtaget positive anmeldelser, og er anset som en af 2010'ernes bedste anime.

Eksterne henvisninger 

Animeserier
Mangaserier
Facepalm

Et facepalm () er den fysiske gestus hvor man placerer en hånd på tværs af sit ansigt eller sænker sit ansigt ind i sin hånd eller sine hænder, der dækker eller lukker øjnene. Den gestus er ofte overdrevet ved at give bevægelsen mere kraft for at give støj, når den hånd kommer i kontakt med ansigtet. Den gestus findes i mange kulturer som en udstilling af frustration, skuffelse, irritation, forlegenhed, skræk, chok, overraskelse, udmattelse eller sarkasme.

Internetbrug 
Facepalm betyder online det samme som den fysiske gestus betyder i det virkelige liv, den udtrykker frustration, skuffelse, forlegenhed, chok, overraskelse eller sarkasme. Dens online-brug er at skildre følelser som ellers ikke kan nemt udtrykt gennem tekst alene. Facepalm forstås online på grund af sin fælles brug i den virkelige verden. Et facepalm gestus er et populær meme for at vise sin frustration eller skuffelse i en artikel, kommentar, eller post fra en anden bruger. Det er ofte også bruges til at angive skeptisk vantro, at en anden kunne gøre en erklæring om, at læseren finder det usædvanligt dumt eller naivt.

Noter 

Slang
Robert, greve af Clermont

Robert af Frankrig, greve af Clermont (1256 – 7. februar 1317) var en kongelig prins fra det franske kongehus, Huset Capet. Han var en yngre søn af kong Ludvig 9. af Frankrig.

Robert blev stamfader til det stadigt eksisterende fyrstehus, Huset Bourbon, en sidelinje af Huset Capet. Hans sønnesøns sønnesøns søn Jean 8. af Bourbon-Vendôme, blev farfaders far til Antoine af Vendôme, konge af Navarra, hvis søn Henrik 4. af Frankrig, blev den første franske konge af Huset Bourbon.

Biografi 
Robert blev født i 1256 som den sjette og yngste søn af kong Ludvig 9. af Frankrig og Margrete af Provence. Hans gudfar var Humbert de Romans, der var ordensmester for Dominikanerordenen på tidspunktet for Roberts fødsel. I 1268 gav hans far ham grevskabet Clermont-en-Beauvaisis i apanage. I lighed med alle sine ældre brødre modtog Robert en relativt lille apanage, i modsætning til sine farbrødre, som var blevet udstyret med mere betydningsfulde territorier i Frankrig. Robert var fransk kammerherre. Han var påvirket af sin berømte fars forbillede og tidens ridderidealer, men deltog ikke i det skæbnesvangre ottende korstog til Tunis i 1270. I 1272 deltog Robert i følge med sin bror kong Filip 3. af Frankrig i felttoget mod grev Roger Bernard 3. af Foix.

I 1272 giftede Robert sig med Beatrice, der var den eneste datter af og arving efter Johan af Burgund, der var anden søn af hertugen af Burgund og herre af Bourbon gennem sit ægteskab med Agnès de Dampierre, arving til det andet hus Bourbon, ligesom hans datter Béatrice. Robert blev anerkendt som Herre af Bourbon i 1283. I maj 1279 fik han i en ridderturnering afholdt til ære for fyrst Karl af Salerno i Paris et alvorligt hovedsår, der førte til permanent mental skade. Som følge heraf, var han ikke længere i stand til at spille nogen vigtig politisk rolle ved det kongelige hof. Han døde 61 år gammel i 1317 og blev begravet i den nu nedrevne kirke i Couvent des Jacobins i Paris.

Familie 
Robert af Clermont var gift med Beatrix af Burgund og Bourbon (1257 – 1310). Blandt deres børn var Ludvig 1., hertug af Bourbon, der blev forfader til kong Henrik 4. af Frankrig.

Referencer

Kilder 
 Svensk uppslagsbok. Malmö 1939.

Huset Bourbon
Grever fra Frankrig
Kirstine Frederiksen

Elisabeth Kirstine Frederiksen (født 6. februar 1845 på Fuglsang, Toreby Sogn, Lolland, død 1. september 1903 i Allegheny Mountains, USA) var en dansk pædagog, seminarieforstander, forfatter og kvindesagsforkæmper. Hun var datter af Johan Ditlev Friderichsen.

Kirstine Frederiksen uddannede sig som den første danske kvinde til stenograf i 1878 men fik ikke ansættelse som sådan. Året efter tog hun uddannelse som lærer på N. Zahles Skole, hvor hun arbejdede som lærer i pædagogik i to år. Fra 1879 til 1895 var hun også lærer ved Frederiksbergs skolevæsen.

Frederiksen fulgte forelæsninger på universitetet, skrev prisopgave om pædagogik og tog del i den pædagogiske debat. Hun foretog en længere rejse i USA i tidsrummet 1886—87, hvor to af hendes brødre opholdt sig, for at studere anskuelsesundervisning, og 1889 udgav hun Anskuelsesundervisning, Haandbog for Lærere. Håndbogen lagde grunden til det såkaldte Sthyrske Cirkulære, der fastlagde retningslinjer for folkeskolens fag og deres indhold.

Kirstine Frederiksen inddrog psykologi i pædagogikken, og hun arbejdede på at udbrede undervisning, der tog udgangspunkt i børnenes sanser.

Hun døde i 1903 under en rejse til USA.

Referencer

Bibliografi 
 Anskuelsesundervisning : haandbog for lærere, 1889
 Barnets Sjæleliv, 1890
 Hjemstavnslære : Et Forslag og et Forsóg, 1890
 Den sorte Tavle : Veiledning i Kridttegning for Lærere, 1895
 Amerikanske Undervisningseksperimenter : Indtryk fra Chicagoudstillingen med Prøver paa Elevarbejder, 1896

Eksterne henvisninger 
 Dansk Kvindebiografisk Leksikon - Kirstine Frederiksen
 Pædagogisk Fornyer: Kirstine Frederiksen 
 

Pædagoger fra Danmark